Problém: Z kompresora nejde vzduch alebo je slabý Vypnite kompresor a odmontujte vzduchovú hadicu z pieskovačky. Následne kompresor zapnite a uvidíte či ide vzduch z vzduchovej hadice. Skontrolujte budíky na kompresore či máte tlak minimálne 6bar. Ak vzduch ide tak je problém v pieskovačke, ak vzduch nejde tak je problém v kompresore a postupujte podľa návodu pre kompresory. Problém: Uchádza vzduch zo spojov červenej alebo modrej tlakovej hadičky Dajte holú ruku k spínaču pieskovačky na hadici. Skúste či ide silný tlak vzduch z tohto spínača, keď nie je spínač zopnutý. Ak je tlak silný to znamená, že je zrejme nejaká netestnosť na spojoch červenej alebo modrej hadičky. Prípadne netestnosť môže byť aj na spojoch červenej a modrej hadičky, ktoré sú pripojené do pieskovačky. Držte zopnutý spínač pieskovačky, prípadne si ho uviažte aby bol stále zopnutý. Následne choďte skontrolovať všetky spoje medzi hadičkami holou rukou. Niekde by mal unikať vzduch a tým pádom je tam slabý tlak, ktorý nevie pieskovačku zapnúť. Tento spoj musíte opraviť. Vypnite kompresor a daný spoj skúste viac zakrútiť, prípadne ho budete musieť viac zatlačiť do hadičky aby tam nebol žiadny únik vzduchu.  Prípadne skontrolujte či niekde nie je tlaková hadička rozrezaná a z tadiaľ uniká vzduch. Tento rez skúste len oblepiť natesno páskou a malo by to byť v poriadku. Následne zapnite kompresor a pieskovačka by mala fungovať. Problém: Poškodená čierna gumička na spínači alebo spínač Ak držíte spínač pieskovačky zopnutý, ale stále cítite, že ten vzduch uniká zo spináča pieskovačky. Zrejme máte poškodenú čiernu gumičku spináča alebo daná gumička chýba. V náradí nájdete náhradu za túto čiernu gumičku. Prípadne môžu byť spoje na spínači poškodené a z nich uniká vzduch. Po držaní stlačeného spínača by ste cítili únik vzduchu na týchto spojoch. Tieto spoje treba viac zašrobovať, zasunúť alebo nahradiť za nové. Ak o spínača stále uniká vzduch tak skúste viac pritiahnuť skrutky alebo pozrite v kufríku náhradný spináč a premontujte ho. Problém: Dostal sa piesok do červenej alebo modrej hadičky Odmontujte červenú a modrú hadičku z pieskovačky. Poklepte týmito koncami o pieskovačku aby sa prípadné zrnká piesku dostali von a skúste znova namontovať. Ak to nepomôže tak prípadne skúste vymeniť modrú a červenú hadičku, že červenú hadičku namontujete tam, kde bola modrá a modrú tam, kde bola červená. Problém: Zima, primrzli spojky Ak sú veľké mínusové teploty tak mohli zmrznúť spoje na červenej alebo modrej hadičke. Prípadne zmrzol spínač pieskovačky. Nechajte kompresor zapnutý a hadice aj spínáč dajte k teplému vzudu z kompresora aby sa ohriali. Za pár minút vyskúšajte a malo by všetko fungovať.